L’Ajuntament de Sagunt informa la ciutadania sobre els canvis de nom de carrers en compliment de la Llei de Memòria Històrica
24 de novembre 2017

![Imagen 1](/media/xxfpdbyc/19-carrerscanvi-maq.jpg)

L’Ajuntament de Sagunt es regeix, en tots els àmbits de la seua competència, pel compliment rigorós de la llei, amb el màxim respecte al pluralisme i a la defensa pacífica dels interessos democràtics de la ciutadania; en este sentit, és compromís del Govern municipal adoptar les mesures necessàries per a implementar estos principis.

La Llei 52/2007, de 26 de desembre, coneguda com a Llei de Memòria Històrica, assentà les bases per tal que els poders públics duguem a terme accions dirigides al foment de la memòria democràtica, que a l’àmbit de l’Administració Local assumim amb la màxima responsabilitat. Per este motiu, i des de diferents àrees, estem treballant en el procés d’aplicació de la Llei en compliment amb l’article 15 de la citada llei, la Junta de Govern Local ha aprovat adaptar les denominacions de les vies públiques que actualment contradiuen els principis que inspiren la llei, amb el convenciment que la ciutadania té dret al fet que les denominacions de les vies públiques siguen ocasió de trobada i no d’enfrontament, ofensa o greuge.

Entenent que el canvi de nom de les vies públiques és una actuació que afecta de forma directa al veïnat i empreses, per part de l’Ajuntament de Sagunt s’ha previst prendre les mesures al nostre abast per tal d’afavorir i facilitar el procés d’actualització de dades de la ciutadania afectada pel compliment de la Llei i d’esta forma minimitzar les molèsties que puguen generar-se.

Agraint i valorant de bestreta l’interès de la societat valenciana, que ens consta que està conscienciada en els valors de la convivència i la concòrdia, i que entén que la responsabilitat de les Administracions en el compliment de les Lleis és compartida amb totes les sensibilitats que conformen la ciutat. 

**Què fer si el teu carrer ha canviat de nom?**

**Informació**

L’Ajuntament de Sagunt, en compliment de la Llei 52/2007, de 26 de desembre, coneguda com a Llei de Memòria Històrica, va adoptar un acord per mitjà del qual va aprovar el canvi de denominació diferents carrers de la ciutat. L’adopció d’este acord pot generar dubtes a les persones i entitats situades en vies la denominació de les quals canvia. Este fullet pretén donar-ne una informació bàsica.

**Cal que renove els meus documents d’identificació?**

No és necessari. Documents com el DNI o el carnet de conduir es renoven en el moment de la caducitat. No obstant això, qui decidisca actualitzar el DNI ha de saber que els canvis de dades (filiació o domicili) del DNI en vigor estan exempts del pagament de taxes. D’altra banda, les escriptures de les vivendes o locals es modifiquen quan s’efectua qualsevol actuació relacionada amb estos. Per a això, es podrà obtindre un certificat d’equivalència que acredite el canvi de denominació de la via ([www.aytosagunto.es](/)).

**Cal que comunique el canvi de nom de la meua via a las empreses en les quals tinc domiciliats rebuts?**

L’Ajuntament de Sagunt realitzarà el canvi en la domiciliació de rebuts municipals, i també les dades de padró, d’ofici, de manera automàtica i sense molèsties per a la ciutadania. Així mateix, el canvi de denominació es comunica a la resta d’administracions públiques (Generalitat Valenciana, Diputació de València, Delegació de Govern), que en donen trasllat a totes les seues unitats i servicis dependents; també s’informa els principals col·legis professionals i entitats que gestionen dades sobre propietats (Cadastre, Col·legi de Notaris, administradors de finques, Cambra de Comerç…). A més a més, l’Ajuntament de Sagunt comunicarà a les principals empreses proveïdores de servicis el canvi produït en la denominació dels carrers. Tenint en compte que cadascuna d’estes entitats i institucions actualitzarà gradualment les seues bases de dades.

**Obtenció de certificats**

L’Ajuntament de Sagunt, mitjançant el SAIC (Cami Real 65 en Sagunt i Tinença Alcaldia a El Port de Sagunt) és podrà demanar un certificat d’empadronament com un certificat d’equivalència que acredite la correspondència entre l’antiga denominació de via pública i l’actual.

**Altres accions**

Cada regidoria, d’acord amb les seues competències, implementarà una sèrie de mesures a fi de facilitar determinades actuacions als col·lectius corresponents.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-informa-la-ciutadania-sobre-els-canvis-de-nom-de-carrers-en-compliment-de-la-llei-de-memoria-historica/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-informa-la-ciutadania-sobre-els-canvis-de-nom-de-carrers-en-compliment-de-la-llei-de-memoria-historica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-informa-la-ciutadania-sobre-els-canvis-de-nom-de-carrers-en-compliment-de-la-llei-de-memoria-historica/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-informa-la-ciutadania-sobre-els-canvis-de-nom-de-carrers-en-compliment-de-la-llei-de-memoria-historica/)